b"\n_START_ARTICLE_\nFerengiji\n_START_PARAGRAPH_\nFerengiji su izmi\xc5\xa1ljena pohlepna vrsta u Star Trek svemiru. Civilizacija im je izgra\xc4\x91ena na idealima slobodnog poduzetni\xc5\xa1tva, gdje su svi ciljevi podgvrnuti dobiti._NEWLINE_Stanje ferengijske kulture je zapo\xc4\x8deto pred nekih deset tisu\xc4\x87a godina kada je Veliki Nagus Gint do\xc5\xa1ao na vlast. Ferengiji imaju 285 pravila stjecanja po kojem se od svih mu\xc5\xa1kih pripadnika te vrste o\xc4\x8dekuje da \xc5\xbeive i da ga upamte jo\xc5\xa1 u vrlo ranoj dobi. Pravila se odnose na osobno stjecanje bogatstva u obliku latinuma._NEWLINE_Borgova oznaka za Ferengije je 180._NEWLINE_Izme\xc4\x91u ostalog Ferengiji su vlasnici Barzanske nestabilne crvoto\xc4\x8dine. Mo\xc5\xbee ih se vidjeti po cijelom kvadrantu, ra\xc5\xa1trkani su u te\xc5\xbenji za zaradom, \xc4\x8desto prodaju oru\xc5\xbeje dvjema me\xc4\x91usobno zara\xc4\x87enim stranima. Mo\xc5\xbee ih se \xc4\x8desto vidjeti u postaji Deep Space 9, kao i u njihovom podru\xc4\x8dju, mati\xc4\x8dnom planetu Ferenginaru i ostalim kolonijama._NEWLINE_Bili su neutralni u Dominijskom ratu._NEWLINE_Imaju \xc4\x8detiri re\xc5\xbenja zbog \xc4\x8dega u trenutku mogu izra\xc4\x8dunati slo\xc5\xbeene matemati\xc4\x8dke zadatke i telepati im ne mogu \xc4\x8ditati misli._NEWLINE_Najpoznatija klasa njihovih brodova, je plja\xc4\x8dka\xc5\xa1 klase D'Kora, koji slu\xc5\xbei u istra\xc5\xbeiva\xc4\x8dkim i diplomatskim misijama, a i u nekim slu\xc4\x8dajevima obrani poslovnih interesa._NEWLINE_Quark je Ferengij.\n_START_SECTION_\nFerengijski savez\n_START_PARAGRAPH_\nFerangijski Savez je formalno ime ferengijske vlade smje\xc5\xa1tene na Ferenginaru u Alfa kvadrantu. Ferengijska kultura se u popunosti zasniva na trgovini. Savez vodi Veliki Nagus \xc4\x8diji je ured smije\xc5\xa1ten na najvi\xc5\xa1oj zgradi u Savezu, Tornju Trgovine. On tako\xc4\x91er vodi i svemo\xc4\x87nu Ferengijsku Trgovinsku Udrugu i vojsku._NEWLINE_Iako su sposobni za gradnju mo\xc4\x87nih brodova, Ferengiji rijetko bivaju uklju\xc4\x8deni u otvorene sukobe. Prvi susret ljudi i Ferengija se dogodio 2151. godina, a prvi formalni kontakt Federacije i Ferengija 2364. Premda nisu veliki ratnici, Ferengiji se \xc4\x8desto bave prodajom oru\xc5\xbeja u ratovima - uobi\xc4\x8dajeno objema stranama. Izme\xc4\x91u Ferengija i Federacije se nije razvila zna\xc4\x8dajnija trgovinska razmjena zbog federacijske eti\xc4\x8dne trgovinske filozofije koja se \xc4\x8desto nije poklapala sa ferengijskom.\n_START_SECTION_\nZanimljivosti\n_START_PARAGRAPH_\nFerengiji su se me\xc4\x91u prvima otisnuli u istra\xc5\xbeivanje Gama kvadranta nakon otkri\xc4\x87a Bajoranske crvoto\xc4\x8dine."